**Tata Város Önkormányzata**

a Közalkalmazottak jogállásáról szóló 1992. évi XXXIII. törvény 20/A. § alapján

pályázatot hirdet

**Tatai Fürdő utcai Néphagyományőrző Óvoda   
  
Óvodavezető (magasabb vezető)**

beosztás ellátására.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A vezetői megbízás időtartama:**  
  
A vezetői megbízás határozott időre, 2021. január 4.- 2025. augusztus 15-ig szól.

**A munkavégzés helye:**

Komárom-Esztergom megye, 2890 Tata, Fürdő utca 11.

**A beosztáshoz tartozó, illetve a vezetői megbízással járó lényeges feladatok:**

Kinevezése szerinti munkaköre mellett vezeti az intézményt, különös tekintettel a nemzeti köznevelésről szóló 2011. évi CXC. törvényben (továbbiakban: Nkt.), valamint az államháztartásról szóló 2011. évi CXCV. törvényben és végrehajtásáról szóló 368/2011. (XII.31.) Korm. rendeletben foglaltakra, biztosítja annak működését, költségvetésének betartását.

**Illetmény és juttatások:**

Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései az irányadók.

**Pályázati feltételek:**

**-**         Főiskola, az adott nevelési-oktatási intézményben pedagógus-munkakör betöltéséhez szükséges, az Nkt. 3. mellékletében meghatározott szakképzettség,

**-**         Vagyonnyilatkozat tételi eljárás lefolytatása,

**-**         pedagógus-szakvizsga keretében szerzett intézményvezetői szakképzettség

**-**      legalább négy év pedagógus-munkakörben, vagy heti tíz tanóra vagy foglalkozás megtartására vonatkozó óraadói megbízás ellátása során szerzett szakmai gyakorlat, valamint

**-**    a nevelési-oktatási intézményben pedagógus-munkakörben fennálló, határozatlan időre, teljes munkaidőre szóló alkalmazás vagy a megbízással egyidejűleg pedagógus-munkakörben történő, határozatlan időre teljes munkaidőre szóló alkalmazás.

**-**  az Nkt. 66.§(1) bekezdésének b)-c) pontja szerinti büntetlen előélet és cselekvőképesség, ne álljon a tevékenység folytatását kizáró foglalkoztatástól eltiltás hatálya alatt,

**-**   Magyar állampolgárságú, vagy külön jogszabály szerint a szabad mozgás és tartózkodás jogával rendelkező, illetve bevándorolt, vagy letelepedett személy.

**A pályázat részeként benyújtandó iratok, igazolások:**

**-**         részletes szakmai önéletrajz,

**-**         a munkáltató vezetésére, fejlesztésére vonatkozó program,

**-**     a közalkalmazottak jogállásáról szóló 1992. évi XXXIII. törvény 20.§-ának való megfelelést igazoló, érvényes erkölcsi bizonyítvány -azzal, hogy a munkakör része 18. életévet be nem töltött személyekkel való kapcsolattartás- a büntetlen előélet, valamint annak igazolására, hogy nem áll a tevékenység folytatását kizáró foglalkoztatástól eltiltás hatálya alatt,

**-**      a pályázó nyilatkozata arról, hogy a pályázati anyagban foglalt személyes adatainak a pályázati eljárással összefüggő kezeléséhez, továbbításához hozzájárul,

**-**     a pályázó nyilatkozata arról, hozzájárul-e, hogy a pályázatot véleményező és elbíráló testületek a személyét érintő ügy tárgyalásakor nyilvános ülést tartsanak,

**-**         szakmai gyakorlat meglétét hitelt érdemlően tanúsító munkáltatói igazolás,

**-**   végzettséget és szakképzettséget, képesítést igazoló okiratok közjegyző által hitelesített másolata.

**A beosztás betölthetőségének időpontja:**

A beosztás legkorábban 2021. január 4. napjától tölthető be.

**A pályázat benyújtásának határideje:** 2020. szeptember 30.

A pályázati kiírással kapcsolatosan további információt Bálint Anita Irodavezető nyújt, a 34/588-662 telefonszámon.

**A pályázatok benyújtásának módja:**

**-**         Postai úton, a pályázatnak a Tata Város Önkormányzata címére történő megküldésével (2890 Tata, Kossuth tér 1. ). Kérjük a borítékon feltüntetni a pályázati adatbázisban szereplő azonosító számot: XI/ 143-1 /2020. , valamint a beosztás megnevezését: Óvodavezető.

**A pályázat elbírálásának módja, rendje:**

A pályázatok elbírálása az 1992. évi XXXIII. törvény (Kjt.) szerint történik. A pályázat eredményéről a résztvevők írásbeli értesítést kapnak. A pályázat elbírálásának határideje: a véleményezési határidő lejártát követő 30. napot követő első testületi ülés.

**A pályázat elbírálásának határideje:** 2020. november 30.

**A pályázati kiírás további közzétételének helye, ideje:**

**-**         www.tata.hu

**A munkáltatóval kapcsolatos egyéb lényeges információ:**

Amennyiben az állást elnyerő pályázó nem az intézmény közalkalmazottja, úgy a vezetői megbízással egyidejűleg közalkalmazotti kinevezése az Nkt. 3. sz. mellékletében feltüntetett, felsőfokú szakképesítést igénylő munkakörbe történik. A pályázati anyagokat kérjük 2 példányban /eredeti+másolati példány, mely csak az önéletrajzot és a vezetési programot tartalmazza/ benyújtani. A pályázati határidőnél a postára adás idejét kell figyelembe venni. A Képviselő-testület a pályázat eredménytelenné nyilvánításának jogát fenntartja.